Δελτίο Τύπου

Αθήνα, 3 Σεπτεμβρίου 2024

Στο πλαίσιο της 88ης Διεθνούς Έκθεσης Θεσσαλονίκης, ο Οργανισμός Βιομηχανικής Ιδιοκτησίας (ΟΒΙ) διοργανώνει ενημερωτική εκδήλωση με θέμα **«Innovation Agency: Υποστήριξη της Καινοτόμου Επιχειρηματικότητας»,** την **Παρασκευή 6 Σεπτεμβρίου 2024**, στο ξενοδοχείο **Monasty Autograph Hotel** (αίθουσα Opus) και ώρα **19:00**.

Στόχος της εκδήλωσης είναι η παρουσίαση της **Μονάδας Υποστήριξης Καινοτομίας (Innovation Agency),** νεοσύστατης υπηρεσίας του Οργανισμού, καθώς και η συνεργασία των φορέων του εθνικού οικοσυστήματος καινοτομίας με απώτερο σκοπό τη σύνδεση της Έρευνας και της Καινοτομίας, με την οικονομική ανάπτυξη και την προώθηση της απασχόλησης σε αναδυόμενους τομείς με προοπτική και υψηλή προστιθέμενη αξία.

Την ενημερωτική εκδήλωση του Οργανισμού, θα τιμήσουν με την παρουσία τους και θα απευθύνουν χαιρετισμό ο **Υπουργός Ανάπτυξης κ. Τάκης Θεοδωρικάκος και η Υφυπουργός Ανάπτυξης, κυρία Άννα Μάνη Παπαδημητρίου.**

Σε συνέχεια υλοποίησης των νέων προγραμματικών στόχων του Υπουργείου Ανάπτυξης, στο πλαίσιο της Εθνικής Στρατηγικής Έρευνας, Τεχνολογικής Ανάπτυξης και Καινοτομίας, πέραν της παρουσίασης της νέας «Μονάδας Καινοτομίας» του ΟΒΙ, που θα αποτελέσει τον επιχειρησιακό βραχίονα για την υποστήριξη επενδύσεων στην Ελλάδα με την κατοχύρωση των ερευνητικών αποτελεσμάτων με τίτλους Βιομηχανικής Ιδιοκτησίας, θα συζητηθούν τρόποι ενίσχυσης των νεοφυών επιχειρήσεων, τα νέα κίνητρα που διατίθενται για επενδύσεις σε startups, καθώς και τα συμπληρωματικά εργαλεία που είναι διαθέσιμα μέσω του ΕΣΠΑ για χρηματοδότηση μικρομεσαίων επιχειρήσεων.

Η εκδήλωση απευθύνεται σε Ερευνητικά Ινστιτούτα, Ακαδημαϊκά Ιδρύματα, startups, ΜμΕ, αλλά και στον επιχειρηματικό κόσμο, τα φυσικά πρόσωπα και φορείς της ευρύτερης περιοχής, όπως και τους δημοσιογράφους.

Το Πρόγραμμα έχει ως εξής:

**ΠΡΟΣΕΛΕΥΣΗ: 18:30 – 19:00**

**ΧΑΙΡΕΤΙΣΜΟΙ**

|  |  |
| --- | --- |
| **19:00 – 19:30** | Πολιτική Ηγεσία  **Τάκης Θεοδωρικάκος**, Υπουργός Ανάπτυξης  **Άννα Μάνη – Παπαδημητρίου**, Υφυπουργός Ανάπτυξης |
| **Παναγιώτης Κανελλόπουλος**  Γενικός Διευθυντής Οργανισμού Βιομηχανικής Ιδιοκτησίας (ΟΒΙ) |
| **Κωνσταντίνος Νιάφας**  Εκπρόσωπος Ευρωπαϊκής Επιτροπής, Γενική Διεύθυνση Περιφερειακής και Αστικής Πολιτικής |

**ΕΙΣΗΓΗΣΕΙΣ**

|  |  |
| --- | --- |
| 19:30 – 19:45 | **Innovation Agency** |
|  | **Παναγιώτα Παπαποστόλου**  Διευθύντρια Τεχνολογικής Πληροφόρησης ΟΒΙ, Επικεφαλής Μονάδας Υποστήριξης Καινοτομίας |
| 19:45 – 20:00 | **Καλές πρακτικές Innovation Agencies Χωρών της ΕΕ στην προώθηση της επιχειρηματικής αξιοποίησης των ερευνητικών αποτελεσμάτων** |
|  | **Πάρις Κοκορότσικος**  Διευθύνων Σύμβουλος Ευρωσύμβουλοι ΑΕ, Σύμβουλος για θέματα οικοσυστημάτων καινοτομίας στο JRC, Επισκέπτης Καθηγητής Καινοτομίας Διεθνές Πανεπιστήμιο Ελλάδος |
| 20:00– 20:15 | **Η Στρατηγική Έξυπνης Εξειδίκευσης 2021-2027 και η μετάβαση σε ένα νέο αναπτυξιακό πρότυπο** |
|  | **Μιχάλης Γκούμας**  Προϊστάμενος Μονάδας Προγραμματισμού, Συντονισμού & Παρακολούθησης της Εθνικής Στρατηγικής Έξυπνης Εξειδίκευσης (ΜΟΝ- ΕΣΕΕ), Γενική Γραμματεία ΕΣΠΑ, Υπουργείο Εθνικής Οικονομίας και Οικονομικών |
| 20:15 – 20:35 | **Συνεργασία ερευνητικών υποδομών και επιχειρήσεων: Προκλήσεις και δυνατότητες – Κέντρα Ικανοτήτων** |
|  | **Κατερίνα Παπαδοπούλου**  Συντονίστρια Δομής Μεταφοράς Τεχνολογίας ΣΠΕΙΡΑ, Εθνικό Κέντρο Έρευνας & Τεχνολογικής Ανάπτυξης (ΕΚΕΤΑ) |
| 20:35 – 20:50 | **Υποστήριξη της καινοτόμου επιχειρηματικότητας: Τι ζητούν οι επιχειρήσεις** |
|  | **Βασίλης Κεχαγιάς**, Μέλος Διοικητικού Συμβουλίου, Βιοτεχνικό Επιμελητήριο Θεσσαλονίκης (ΒΕΘ) |
| 20:50 – 21:10 | **Οικοσύστημα startups επιχειρήσεων στην Ελλάδα** |
|  | **Φραγκίσκος Θεοφύλακτος**  Διευθύνων Σύμβουλος Elevate Greece |

**ΛΗΞΗ ΕΚΔΗΛΩΣΗΣ**

**ΣΥΝΤΟΝΙΣΤΡΙΑ: Παρασκευή Μακρή,** Προϊσταμένη Τμήματος Τεχνολογικής Πληροφόρησης & Διάδοσης της Καινοτομίας, Δ/νση Τεχνολογικής Πληροφόρησης ΟΒΙ